C 380/18
RO
Jurnalul Oficial al Uniunii Europene
3.10.2022
Acțiune introdusă la 20 iulie 2022 –PW/SEAE (Cauza T-448/22) (2022/C 380/21) Limba de procedură: engleza Părțile Reclamant: PW (reprezentanți: S. Rodrigues și A. Champetier, avocați) Pârât: Serviciul European de Acțiune Externă Concluziile Reclamantul solicită Tribunalului: — anularea deciziei implicite a pârâtului din 30 iulie 2021 de refuzare a corectării calculului rambursării cheltuielilor de călătorie anuală ale acestuia privind anul 2020 pentru copiii săi și, în măsura în care este necesar, anularea deciziei pârâtului din 14 aprilie 2022 de respingere a plângerii sale depuse la 28 octombrie 2021, în temeiul articolului 90 alineatul (2) din statut; și — obligarea pârâtului la plata tuturor cheltuielilor de judecată efectuate de reclamant în legătură cu prezenta acțiune.
Motivele și principalele argumente În susținerea acțiunii, reclamantul invocă două motive. 1.
Primul motiv întemeiat pe o încălcare a articolelor 7 alineatul (1) și 8 alineatul (1) din Anexa VII la statut și pe o încălcare a principiului bunei administrări. 2.
Al doilea motiv întemeiat pe o încălcare a obligației de prudență.
Acțiune introdusă la 20 iulie 2022 – Evonik Operations/Comisia (Cauza T-449/22) (2022/C 380/22) Limba de procedură: engleza Părțile Reclamantă: Evonik Operations GmbH (Essen, Germania) (reprezentanți: J.-P.
Montfort și T. Delille, avocați) Pârâtă: Comisia Europeană Concluziile Reclamanta solicită Tribunalului: — declararea cererii ca fiind admisibilă și întemeiată; — anularea Regulamentului delegat (UE) 2022/692 al Comisiei din 16 februarie 2022 de modificare, în vederea adaptării la progresul tehnic și științific, a Regulamentului (CE) nr.
1272/2008 al Parlamentului European și al Consiliului privind clasificarea, etichetarea și ambalarea substanțelor și a amestecurilor și corectarea acestui regulament în măsura în care introduce o clasificare și etichetare armonizată pentru substanța silanamină, 1,1,1-trimetil-N-(trimetilsilil)-, produse de hidroliză cu silice; dioxid de siliciu sintetic amorf, pirogen, sub formă nano, supus unui tratament de suprafață (denumită în continuare „substanța” sau „SAS-HMDS”) (nr.
CAS 68909-20-6) (denumit în continuare „regulamentul atacat”) (1); — obligarea pârâtei la plata cheltuielilor de judecată efectuate în prezenta procedură; și — impunerea oricăror alte măsuri necesare.